
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 107
                                                               din 27 iunie 2019
pentru lămurirea dispozitivului Hotărârii Consiliului Local Sighișoara nr. 1/29.01.2019

  Consiliul Local al Municipiului Sighişoara, întrunit în ședință ordinară, 

  Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16.774/14.06.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Ţinând cont de dispoziţiile art. 6 alin. (7) din Legea nr. 416/2001 privind venitul minim garantat, cu modificările şi completările ulterioare şi ale art. 28 alin. (2) şi alin. (3) din Normele metodologice de aplicare a Legii nr. 416/2001 privind venitul minim garantat, aprobate prin H.G. nr. 50/2011, cu modificările şi completările ulterioare;

Având în vedere prevederile Hotărârii Consiliului Local Sighișoara nr. 76/25.04.2012 privind aprobarea delegării gestiunii directe pentru unele servicii de utilităţi publice ale Municipiului Sighişoara către S.C. ECOSERV SIG S.R.L. Sighişoara, completată prin Hotărârea Consiliului Local Sighișoara nr. 93/31.05.2012 și modificată prin Hotărârea Consiliului Local Sighișoara nr. 54/28.03.2013;

Având în vedere Hotărârea Consiliului Local Sighișoara nr. 1/29.01.2019 pentru aprobarea Planului de acţiuni sau de lucrări de interes local care urmează a fi prestate de către beneficiarii de ajutor social în anul 2019;
Ținând cont de Procesul - verbal de control cu nr. 11/17.04.2019, întocmit de echipa de control a Agenției Județene pentru Plăți și Inspecție Socială Mureș, prin care s-a dispus ca Direcția de Asistență Socială Sighișoara să propună Consiliului Local Sighișoara modificarea/completarea Hotărârii nr. 1/2019 pentru aprobarea Planului de acţiuni sau de lucrări de interes local care urmează a fi prestate de către beneficiarii de ajutor social în anul 2019, constatând că “există o neconcordanță între forma textuală care a dorit să fie adoptată prin H.C.L. Sighișoara nr. 1/2019 și cea percepută din analiza comparativă cu prevederile L. 416/2001”;

Văzând adresa cu nr. 37/07.01.2019 a S.C. ECOSERV SIG S.R.L. Sighișoara, înregistrată la Direcția de Asistență Socială Sighișoara cu nr. 21/07.01.2019, prin care se comunică Planul de acţiuni sau de lucrări de interes local propus, întocmit în conformitate cu prevederile art. 6 alin. (7) din Legea nr. 416/2001 și ale art. 28 alin. 2 lit. a) din H.G. nr. 50/2011, acțiuni și lucrări propuse spre a fi prestate de către beneficiarii de ajutor social în anul 2019;  

Văzând Raportul de specialitate al Direcției de Asistență Socială Sighișoara cu nr. 1.171/13.06.2019, înregistrat la Municipiul Sighișoara cu nr. 16.773/14.06.2019, cu propunerea de adoptare a unei hotărâri de consiliu pentru lămurirea dispozitivului Hotărârii Consiliului Local Sighișoara nr. 1/29.01.2019, pentru a exclude orice posibilă interpretare în dezacord cu dispozițiile Legii nr. 416/2001, în speță cele referitoare la prestarea acțiunilor sau lucrărilor de interes local de către persoanele apte de muncă din familiile beneficiare de ajutor social, în sensul în care, în mod eronat s-ar putea înțelege că beneficiarii efectuează muncă remunerată în cadrul S.C. ECOSERV SIG S.R.L.;
Având în vedere avizele favorabile ale tuturor comisiilor pe domenii de specialitate;
În baza art. 36 alin. (2) lit. d) şi alin. (6) lit. a) pct. 2, art. 45 alin. (1) şi a art. 115 alin. (1) lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. I. În vederea lămuririi dispozitivului Hotărârii Consiliului Local Sighișoara nr. 1/29.01.2019, articolul 1 al acestei hotărâri se va citi astfel:
  “Art.1. (1) Se aprobă Planul de acţiuni și de lucrări de interes local pentru anul 2019, pentru repartizarea orelor de muncă pe care au obligația să le efectueze persoanele majore apte de muncă din familiile beneficiare de ajutor social, conform anexei, care face parte integrantă din prezenta hotărâre.
(2) În vederea aplicării prevederilor legale privind prestarea acțiunilor sau lucrărilor de interes local de către persoanele apte de muncă din familiile beneficiare de ajutor social, cuprinse în Planul de acţiuni sau de lucrări de interes local menționat la art. 1 din prezenta hotărâre, S.C. ECOSERV SIG S.R.L. Sighişoara va ține evidența efectuării orelor de muncă de către beneficiarii de ajutor social, va asigura instructajul privind normele de tehnică a securității muncii și va supraveghea activitățile desfășurate de beneficiarii de ajutor social.

(3) În vederea implementării Planului de acţiuni și de lucrări de interes local prevăzut la alin. (1) din prezenta hotărâre, Direcția de Asistență Socială Sighișoara va transmite lunar S.C. ECOSERV SIG S.R.L., până la sfârșitul lunii în curs, pentru luna următoare, lista cu persoanele majore apte de muncă din familiile beneficiare de ajutor social care prestează acțiuni sau lucrări de interes local și numărul orelor de muncă ce se vor efectua.

(4) S.C. ECOSERV SIG S.R.L. Sighişoara va comunica lunar Direcției de Asistență Socială Sighișoara, până la sfârșitul lunii, pentru luna în curs, situația privind prezența beneficiarilor de ajutor social, numărul de ore de muncă efectuate și denumirea acțiunilor sau lucrărilor prestate, în vederea întocmirii și înaintării către Agenția Județeană pentru Plăți și Inspecție Socială Mureș a documentației necesare pentru efectuarea plății ajutorului social sau, după caz, pentru suspendarea/încetarea dreptului la ajutor social.”
Art. II. Celelalte prevederi ale Hotărârii Consiliului Local Sighișoara nr. 1/29.01.2019, rămân neschimbate și își păstrează valabilitatea.
Art. III. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro. 

         PREŞEDINTE DE ŞEDINŢĂ,

                    Marcu Gheorghe        

                                Contrasemnează/Avizat pentru legalitate

                   SECRETAR,



                                                                                                                       Bizo Anca
(Prezenta s-a adoptat cu 13 voturi ”pentru” și 4 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  2 ex. Direcția de Asistență Socială Sighișoara;

  1 ex. Direcția Relații Publice și Comunicare;

  1 ex. S.C. ECOSERV SIG S.R.L.

10 ex.

B.A. 
